**ΑΠΟΚΑΤΑΣΤΑΣΗ – ΑΝΑΔΙΑΡΡΥΘΜΙΣΗ ΤΗΣ ΑΝΑΤΟΛΙΚΗΣ ΠΤΕΡΥΓΑΣ ΤΩΝ ΣΤΡΑΤΩΝΩΝ ΚΑΠΟΔΙΣΤΡΙΑ ΣΤΟ ΑΡΓΟΣ ΓΙΑ ΤΗ ΜΕΤΑΤΡΟΠΗ ΤΗΣ ΣΕ ΕΠΙΓΡΑΦΙΚΟ ΜΟΥΣΕΙΟ**

Το έργο «ΑΠΟΚΑΤΑΣΤΑΣΗ – ΑΝΑΔΙΑΡΡΥΘΜΙΣΗ ΤΗΣ ΑΝΑΤΟΛΙΚΗΣ ΠΤΕΡΥΓΑΣ ΤΩΝ ΣΤΡΑΤΩΝΩΝ ΚΑΠΟΔΙΣΤΡΙΑ ΣΤΟ ΑΡΓΟΣ ΓΙΑ ΤΗ ΜΕΤΑΤΡΟΠΗ ΤΗΣ ΣΕ ΕΠΙΓΡΑΦΙΚΟ ΜΟΥΣΕΙΟ» με κωδικό ΟΠΣ ΤΑ 5215678 έχει ενταχθεί στο Ταμείο Ανάκαμψης και Ανθεκτικότητας, το οποίο «χρηματοδοτείται από την Ευρωπαϊκή Ένωση – NextGenerationEU» με συνολικό προϋπολογισμό 1.976.660,00 €.

Στόχος του έργου είναι η αποκατάσταση και ο εκσυγχρονισμός της ανατολικής πτέρυγας του διώροφου κτιρίου των Στρατώνων Καποδίστρια, προκειμένου να λειτουργήσει ως Επιγραφικό Μουσείο.

Το αντικείμενο του έργου αφορά στις οικοδομικές εργασίες αποκατάστασης των δύο ορόφων της συγκεκριμένης πτέρυγας έναντι φθορών που έχει υποστεί, καθώς και στη λειτουργική αναδιάρθρωση των χώρων προκειμένου να εξυπηρετούν τη νέα χρήση, κυρίως με την ένταξη χρήσεων εξυπηρέτησης κοινού και τη βελτίωση της προσβασιμότητας εργαζομένων, κοινού και ΑμεΑ.

Οι εργασίες περιλαμβάνουν τοπικές προεργασίες καθαιρέσεων και αποσυναρμολογήσεων (φθαρμένων στοιχείων δαπέδων, οροφών, επιχρισμάτων, βάθρων, κουφωμάτων, σιδεριών, πλακόστρωτου, ξύλινης στήριξης/στέγης του εξώστη), διάνοιξη ανοιγμάτων για την εξασφάλιση της επικοινωνίας μεταξύ των αιθουσών του μουσείου και στις δύο στάθμες, έλεγχο της κατάστασης των λιθοδομών και τοπικές αποκαταστάσεις, προσθήκη διαχωριστικών τοίχων διαμόρφωσης των χώρων του μουσείου, κατασκευή νέου μεταλλικού κλιμακοστασίου και νέου ανελκυστήρα ΑμεΑ, αποκατάσταση των οικοδομικών στοιχείων που θα αποξηλωθούν, συντήρηση των υπόλοιπων οικοδομικών στοιχείων και εγκατάσταση νέων ηλεκτρομηχανολογικών εγκαταστάσεων.

**Το έργο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.**